לחיזוק ‎ מק"׳, ‎ לאחדות ‎ אנטי-פאשיסטית,‎ 
לגיבוש ‎ שמאל ‎ •הודי-ערב׳ ‎ עקב•‎ 


גילוי ‎ דעת ‎ הוועד ‎ המרכזי ‎ של ‎ מק״י‎ 


הועד ‎ המרכזי ‎ מברך ‎ את ‎ חברי ‎ מק״י ‎ ובנק״י, ‎ את ‎ פעילי‎ 
חד״ש ‎ ותומכיה, ‎ את ‎ המתנדבות ‎ והמתנדבים ‎ הרבים, ‎ על‎ 
ההישג ‎ הגדול ‎ של ‎ חד״ש ‎ במערכת ‎ הבחירות ‎ לכנסת ‎ ה-18,‎ 
שהוא ‎ המשך ‎ להצלחתה ‎ של ‎ חד״ש ‎ בבחירות ‎ לרשויות‎ 
המקומיות: ‎ צמיחה ‎ במספר ‎ הקולות ‎ כמעט ‎ בכל ‎ ישוב ‎ ויישוב‎ 
בארץ, ‎ תוספת ‎ של ‎ 30%  במספר ‎ הקולות, ‎ והגדלת ‎ ייצוגה ‎ של‎ 
חד״ש ‎ בכנסת ‎ משלושה ‎ לארבעה ‎ מנדטים. ‎ בקרב ‎ הציבור‎ 
היהודי ‎ רשמה ‎ חד״ש ‎ פריצת ‎ דרך ‎ חשובה, ‎ כאשר ‎ התמיכה ‎ בה‎ 
ביישובים ‎ רבים ‎ גדלה ‎ פי ‎ שלוש ‎ ופי ‎ ארבע ‎ בהשוואה ‎ לבחירות‎ 
הקודמות. ‎ בקרב ‎ הציבור ‎ הערבי ‎ מיצבה ‎ חד״ש ‎ את ‎ עצמה‎ 
ככוח ‎ הפוליטי ‎ הגדול ‎ ביותר, ‎ עם ‎ משקל ‎ בולט ‎ במרבית ‎ הערים‎ 
הערביות, ‎ והגיעה ‎ גם ‎ לקהלים ‎ חדשים.‎ 

ואולם, ‎ הבחירות ‎ חשפו ‎ גם ‎ את ‎ גודל ‎ הסכנות ‎ למרחב‎ 
הדמוקרטי ‎ בישראל, ‎ ואת ‎ העוצמה ‎ של ‎ הימין ‎ הקיצוני ‎ בארץ.‎ 
המלחמות ‎ בלבנון ‎ ובעזה ‎ והעמקת ‎ הכיבוש, ‎ הבנייה‎ 
בהתנחלויות ‎ והמצור ‎ על ‎ עזה, ‎ החקיקה ‎ הגזענית ‎ האנטי-‎ 
ערבית ‎ בכנסת, ‎ מדיניות ‎ ההפרטה ‎ והעמקת ‎ הפערים‎ 
החברתיים, ‎ שניהלה ‎ ממשלת ‎ קדימה-עבודה ‎ -  כל ‎ אלה‎ 
הובילו ‎ למבוי ‎ סתום ‎ פוליטי, ‎ כלכלי ‎ וחברתי, ‎ והקלו ‎ על ‎ הימין‎ 
הקיצוני ‎ לזרמיו ‎ השונים ‎ להגביר ‎ את ‎ השפעתו ‎ בקרב ‎ הציבור‎ 
היהודי ‎ בישראל.‎ 

אנו ‎ מציינים ‎ בסיפוק, ‎ כי ‎ תוצאות ‎ הבחירות ‎ לכנסת ‎ הציבו‎ 
את ‎ חד״ש ‎ כזרם ‎ הפוליטי ‎ המוביל ‎ ובעל ‎ התנופה ‎ בקרב‎ 
השמאל ‎ בישראל, ‎ וכזרם ‎ הפוליטי ‎ הגדול ‎ והמנהיג ‎ בקרב‎ 
האוכלוסייה ‎ הערבית.‎ 

הצלחתנו ‎ בבחירות ‎ מסמנת ‎ פוטנציאל ‎ גדול ‎ להעמקת‎ 
השפעתה ‎ של ‎ מק״י ‎ ולהתרחבות ‎ נוספת ‎ של ‎ חד״ש ‎ הן ‎ בציבור‎ 
הערבי ‎ והן ‎ בציבור ‎ היהודי. ‎ אנו ‎ מדגישים, ‎ כי ‎ הצלחתנו‎ 
החשובה ‎ הושגה ‎ במאמצים ‎ ראויים ‎ להערכה ‎ מצד ‎ הפעילים‎ 
והודות ‎ לדבקותנו ‎ במסרים ‎ נכונים ‎ ומדויקים. ‎ לא ‎ רק ‎ שלא‎ 
טשטשנו ‎ מסרים, ‎ אלא ‎ דווקא ‎ הדגשנו ‎ את ‎ הייחודיות ‎ שלנו:‎ 
ההתנגדות ‎ למלחמות ‎ ולכיבוש ‎ הנמשך ‎ כבר ‎ 42  שנה;‎ 
ההוקעה ‎ של ‎ התוכניות ‎ התוקפניות ‎ של ‎ האימפריאליזם‎ 
האמריקאי, ‎ המשתף ‎ פעולה ‎ עם ‎ הריאקציה ‎ באזור; ‎ ותוכנית‎ 
השלום ‎ שלנו, ‎ שבמרכזה ‎ -  הפיכת ‎ קווי ‎ ה-4 ‎ ביוני ‎ 1967 


לגבולות ‎ שלום, ‎ כינון ‎ מדינה ‎ פלסטינית, ‎ שבירתה ‎ ירושלים‎ 
המזרחית, ‎ בצד ‎ ישראל, ‎ ופתרון ‎ שאלת ‎ הפליטים ‎ על ‎ בסיס‎ 
החלטות ‎ האו״ם. ‎ הדגשנו ‎ את ‎ המסר ‎ המיוחד ‎ שלנו ‎ בעמדותינו‎ 
השמאליות ‎ העקביות ‎ בנושאים ‎ המעמדיים, ‎ בנושאים ‎ של‎ 
שוויון ‎ האישה ‎ והגנת ‎ הסביבה; ‎ בשותפות ‎ היהודית-ערבית‎ 
שאנו ‎ מממשים ‎ ובהוקעת ‎ הגזענות; ‎ ובמחויבות ‎ שלנו ‎ לערכים‎ 
דמוקרטיים ‎ וסוציאליסטיים.‎ 

הדרך ‎ הזו ‎ הותקפה ‎ מצד ‎ ימין ‎ לאורך ‎ כל ‎ מערכת ‎ הבחירות,‎ 

הן ‎ בציבור ‎ היהודי ‎ והן ‎ בציבור ‎ הערבי. ‎ אבל ‎ במקום ‎ להיגרר‎ 
לפרובוקציות ‎ האלה ‎ -  השמענו ‎ קול ‎ שמאלי ‎ יהודי־ערבי ‎ ברור‎ 
ולא ‎ מתנצל. ‎ הצלחתנו ‎ תוכל ‎ לשמש ‎ קרש ‎ קפיצה ‎ להצלחות‎ 
נוספות, ‎ אם ‎ נדע ‎ ללמוד ‎ מהשגיאות ‎ ולתקנן; ‎ אם ‎ נדע ‎ להקשיב‎ 
לציבור ‎ תומכינו; ‎ אם ‎ נדאג ‎ לכך ‎ שסיעתנו ‎ בכנסת ‎ תכלול‎ 
בעתיד ‎ ייצוג ‎ לשני ‎ המינים.‎ 

במציאות ‎ הפוליטית ‎ הקשה, ‎ שנוצרה ‎ אחרי ‎ הבחירות, ‎ ועל‎ 
רקע ‎ המשבר ‎ הכלכלי ‎ המעמיק, ‎ מונחת ‎ לפתחנו,‎ 
בקומוניסטים, ‎ אחריות ‎ עצומה ‎ לפעול ‎ בשלושה ‎ מעגלים‎ 
פוליטיים ‎ במקביל:‎ 

ראשית, ‎ עלינו ‎ לפעול ‎ במשנה ‎ כוח ‎ לחיזוק ‎ מפלגתנו‎ 
הקומוניסטית ‎ הישראלית. ‎ לשם ‎ כך ‎ עלינו ‎ להרחיב ‎ את ‎ שורות‎ 
המפלגה, ‎ ובעיקר ‎ מקרב ‎ פועלים, ‎ צעירים ‎ ונשים‎ ;  להרחיב ‎ את‎ 
פעילותנו ‎ בקרב ‎ העובדים ‎ השכירים, ‎ ובמיוחד ‎ על ‎ רקע‎ 
המשבר ‎ הכלכלי ‎ וגידול ‎ האבטלה; ‎ להעמיק ‎ את ‎ החינוך‎ 
הרעיוני-פוליטי; ‎ לחזק ‎ את ‎ הארגון ‎ המפלגתי, ‎ ובמיוחד ‎ -  את‎ 
סניפי ‎ המפלגה; ‎ ולשפר ‎ את ‎ עבודתה ‎ של ‎ ברית ‎ הנוער‎ 
הקומוניסטי ‎ הישראלי.‎ 

שנית, ‎ עלינו ‎ להשקיע ‎ מאמצים ‎ בגיבוש ‎ שיתוף ‎ פעולה ‎ בין‎ 
כל ‎ הכוחות ‎ הדמוקרטיים ‎ במערכה ‎ נגד ‎ הניסיונות ‎ להשליט‎ 
סדר ‎ יום ‎ פאשיסטי ‎ בישראל. ‎ שיתוף ‎ פעולה ‎ זה ‎ עלינו ‎ לקדם‎ 
עם ‎ גורמים ‎ המתנגדים ‎ לגזענות ‎ והמחויבים ‎ לדמוקרטיה‎ 
בישראל, ‎ גם ‎ אם ‎ הם ‎ רחוקים ‎ מאיתנו ‎ בשאלות ‎ פוליטיות‎ 
אחרות. ‎ זו ‎ צריכה ‎ להיות ‎ חזית ‎ אנטי-פאשיסטית ‎ רחבה ‎ מול‎ 
מהלכי ‎ הימין ‎ הקיצוני, ‎ המתדפקים ‎ על ‎ הדלת. ‎ שיתוף ‎ פעולה‎ 
כזה ‎ חיוני ‎ נוכח ‎ תופעות ‎ חמורות ‎ כמו ‎ החלטתו ‎ של ‎ היועץ‎ 
המשפטי ‎ לממשלה ‎ להעמיד ‎ לדין ‎ את ‎ ח״כ ‎ מוחמד ‎ ברכה, ‎ חבר‎ 
הלשכה ‎ הפוליטית ‎ של ‎ מק״י ‎ ויו״ר ‎ חד״ש, ‎ בטענה ‎ המפוברקת‎ 
של ‎ פגיעה ‎ בשוטרים ‎ במהלך ‎ הפגנות ‎ נגד ‎ מלחמת ‎ לבנון ‎ ונגד‎ 

(סוף ‎ בעמוד ‎ 2)‎ 


חיי ‎ המפלג!‎ ,/2‎ 


לחיזוק ‎ מק",,‎ 

לאחדות ‎ אנטי-פאשיסטית,‎ 
לגיבוש ‎ שמאל ‎ י  הוד ‎ ׳-ערב, ‎ עקב‎ 1 

(המשך ‎ מעמוד ‎ 1)‎ 

חומת ‎ ההפרדה ‎ בגדה ‎ המערבית.‎ 

מעגל ‎ הפעילות ‎ השליש■ ‎ דחוף ‎ לא ‎ פחות: ‎ זו ‎ המשימה ‎ של‎ 
גיבוש ‎ שותפות ‎ של ‎ כוחות ‎ השמאל ‎ בישראל, ‎ מעבר‎ 
למחלוקות ‎ הקיימות ‎ ביניהם ‎ בשאלות ‎ אידיאולוגיות, ‎ על ‎ בסיס‎ 
פרוגרמה ‎ פוליטית ‎ ברורה: ‎ שתי ‎ מדינות ‎ לשני ‎ העמים‎ 
בגבולות ‎ ה-4 ‎ ביוני ‎ 1967, ‎ התנגדות ‎ לכיבוש ‎ ולמלחמות,‎ 
שוויון ‎ מלא ‎ לאוכלוסיה ‎ הערבית ‎ בישראל, ‎ שותפות ‎ יהודית-‎ 
ערבית, ‎ דחייה ‎ של ‎ כל ‎ הסתגרות ‎ לאומנית, ‎ ערכים‎ 
סוציאליסטיים, ‎ מאבק ‎ חברתי-סביבתי ‎ מתקדם ‎ ושוויון ‎ אמיתי‎ 
לנשים. ‎ שותפות ‎ שמאל ‎ כזו, ‎ המתבססת ‎ על ‎ התפיסות ‎ של‎ 
מק״י ‎ בדבר ‎ בניית ‎ חזיתות ‎ מאבק ‎ ועל ‎ השותפות ‎ הקיימת‎ 
בחד״ש, ‎ תוך ‎ מאמץ ‎ כן ‎ להרחיבה ‎ -  תוכל ‎ להציע ‎ לחברה‎ 
הישראלית ‎ אלטרנטיבה ‎ ברורה ‎ בכל ‎ מישורי ‎ החיים. ‎ שותפות‎ 
שמאל ‎ כזאת ‎ תוכל ‎ לממש ‎ את ‎ הפוטנציאל ‎ הקיים ‎ בחברה‎ 
הישראלית ‎ לכינונו ‎ של ‎ שמאל ‎ בעל ‎ השפעה ‎ ציבורית‎ 
משמעותית, ‎ שהוא ‎ שוחר ‎ שלום, ‎ יהודי‎ -ערבי ‎ וסוציאליסטי;‎ 
שמאל ‎ שיוכל ‎ לגייס ‎ את ‎ כלל ‎ הכוחות ‎ החברתיים ‎ שוחרי‎ 
השינוי ‎ בחברה ‎ לפעולה ‎ הפוליטית ‎ האפקטיבית, ‎ כדי ‎ להציל‎ 
את ‎ העם ‎ בישראל ‎ מהכיבוש, ‎ מהמלחמות, ‎ מהשנאה‎ 
הלאומנית, ‎ מההפרטות, ‎ מהרס ‎ מדינת ‎ הרווחה ‎ ומחיסול‎ 
החירויות ‎ הדמוקרטיות ‎ וזכויות ‎ האזרח.‎ 

רביעית, ‎ כפועל ‎ יוצא ‎ מהתמיכה ‎ הרחבה, ‎ שהציבה ‎ אותנו‎ 
כגוף ‎ פוליטי ‎ במקום ‎ הראשון ‎ בקרב ‎ האוכלוסייה ‎ הערבית,‎ 
נמשיך ‎ לפעול ‎ לאחדות ‎ המאבק ‎ של ‎ הציבור ‎ הערבי ‎ בישראל‎ 
במערכות ‎ נגד ‎ האפליה ‎ ונגד ‎ ההסתה ‎ הגזענית, ‎ נגד ‎ הריסות‎ 
בתים ‎ ונישול ‎ מהקרקע, ‎ ולמען ‎ שוויון ‎ אזרחי ‎ ולאומי ‎ מלא.‎ 

המפלגה ‎ הקומוניסטית ‎ בארץ, ‎ המציינת ‎ החודש ‎ מלאות ‎ 90 
שנה ‎ לכינונה, ‎ מצוידת ‎ במצפן ‎ המרקסיסטי-לניני ‎ ובניסיון‎ 
היסטורי ‎ ייחודי ‎ ככוח ‎ יהודי-ערבי ‎ עקבי. ‎ כאשר ‎ כל ‎ חברה‎ 
וחבר ‎ יירתמו ‎ להשגת ‎ המטרות ‎ שהוצגו ‎ לעיל ‎ -  נוכל‎ 
לאתגרים ‎ הגדולים, ‎ הפוליטיים ‎ והחברתיים, ‎ הניצבים ‎ בפנינו‎ 
בשנים ‎ הקרובות.‎ 

החלטות ‎ המושב ‎ ה־7‎ 
של ‎ הוועד ‎ המרכזי ‎ של ‎ מק״י‎ 

הוועד ‎ המרכזי ‎ של ‎ מק״י ‎ התכנס ‎ למושבו ‎ ה-7 ‎ ב־13 ‎ במרס‎ 
בחיפה. ‎ יו״ר ‎ המושב ‎ הייתה ‎ תמר ‎ גוזינסקי, ‎ חברת ‎ הלשכה‎ 
הפוליטית.‎ 

המזכ״ל ‎ מוחמד ‎ נפאע ‎ הרצה ‎ על ‎ סיכום ‎ הבחירות ‎ לכנסת‎ 
והמשימות ‎ הפוליטיות ‎ והחברתיות ‎ של ‎ מק״י, ‎ והציג ‎ את‎ 
התוכנית ‎ לציון ‎ 90  שנה ‎ למק״י. ‎ מאגיד ‎ אבו-יונס, ‎ מרכז‎ 
המזכירות ‎ מסר ‎ דו״ח ‎ מעבודת ‎ המזכירות. ‎ מנצור ‎ דהאמשה,‎ 
יו״ר ‎ ועדת ‎ הכספים, ‎ מסר ‎ דו״ח ‎ כספי. ‎ פאתן ‎ רטאס, ‎ יו״ר‎ 
ועדת ‎ הביקורת ‎ המרכזית, ‎ הביא ‎ המלצות ‎ של ‎ ועדת ‎ הביקורת.‎ 

בתום ‎ דיון, ‎ שסוכם ‎ בידי ‎ מוחמר ‎ נפאע, ‎ אושרו ‎ פה ‎ אחד‎ 
גילוי ‎ הדעת‎ (ר׳ ‎ בעמוד ‎ 1) ‎ וההחלטות ‎ הבאות:‎ 


ציון ‎ 90  שנה ‎ לייסודה ‎ של‎ 
המפלגה ‎ הקומוניסטית ‎ בארץ‎ 

במלאות ‎ 90  שנה ‎ לייסודה ‎ של ‎ המפלגה ‎ הקומוניסטית‎ 
בארץ, ‎ מעלה ‎ הוועד ‎ המרכזי ‎ על ‎ נס ‎ את ‎ דבקותה ‎ ברעיונות‎ 
המרקסיזם־לניניזם, ‎ את ‎ מדיניותה ‎ הנכונה, ‎ שעמדה ‎ בהצלחה‎ 
במבחנים ‎ רבים, ‎ את ‎ אופייה ‎ האינטרנציונליסטי ‎ היהודי-ערבי,‎ 
ואת ‎ התנהלותה ‎ האמיצה ‎ והאחראית. ‎ מועד ‎ זה ‎ הוא ‎ הזדמנות‎ 
להשקיע ‎ מאמצים ‎ מוגברים ‎ בחיזוקה ‎ הרעיוני-פוליטי‎ 
והארגוני ‎ של ‎ המפלגה, ‎ בהעמקת ‎ ההשפעה ‎ הציבורית ‎ של‎ 
רעיונותיה ‎ ומדיניותה, ‎ ובהרחבת ‎ שורותיה.‎ 

מק״י ‎ תציין ‎ את ‎ 90  שנותיה ‎ בשורה ‎ של ‎ אירועים ‎ ופעולות:‎ 
אירוע ‎ חגיגי ‎ מרכזי; ‎ אירועים ‎ במחוזות ‎ ובסניפים ‎ בהשתתפות‎ 
ותיקי ‎ המפלגה; ‎ פרסום ‎ חומרי ‎ הסברה ‎ בנושאים ‎ מרכזיים;‎ 
עריכת ‎ מפקד ‎ חברות; ‎ פיתוח ‎ אתר ‎ מק״י ‎ בשלוש ‎ שפות ‎ - 
עברית, ‎ ערבית ‎ ואנגלית.‎ 

תופסק ‎ הרדיפה ‎ המקארתיסטית‎ 
נגד ‎ ח״כ ‎ מוחמד ‎ ברכה‎ 

הוועד ‎ המרכזי ‎ של ‎ מק״י ‎ מגנה ‎ את ‎ החלטת ‎ היועץ ‎ המשפטי‎ 
לממשלה ‎ להעמיד ‎ לדין ‎ את ‎ ח״כ ‎ מוחמד ‎ ברכה, ‎ חבר ‎ הלשכה‎ 
הפוליטית ‎ של ‎ מק״י ‎ ויו״ר ‎ חד״ש, ‎ באשמות ‎ שווא ‎ של ‎ "תקיפת‎ 
שוטרים" ‎ במהלך ‎ הפגנות ‎ נגד ‎ מלחמת ‎ לבנון ‎ השנייה ‎ ונגד‎ 
בנייתה ‎ של ‎ גדר ‎ ההפרדה. ‎ הוועד ‎ המרכזי ‎ תובע ‎ את ‎ ביטול‎ 
ההליכים ‎ וקורא ‎ למערכה ‎ ציבורית ‎ להגנת ‎ חופש ‎ הביטוי‎ 
וההפגנה.‎ 

לאחדות ‎ פלסטינית ‎ במערכה ‎ נגד ‎ הכיבוש‎ 

הוועד ‎ המרכזי ‎ מביע ‎ הערכה ‎ למאמצים ‎ לקיים ‎ דיאלוג ‎ בין‎ 
נציגי ‎ פתח׳ ‎ וחמאם ‎ במטרה ‎ להגיע ‎ להסכמה ‎ בדבר ‎ כינון‎ 
ממשלה ‎ פלסטינית. ‎ אחדות ‎ כזו ‎ תסייע ‎ לקידום ‎ ענייניו‎ 
החיוניים ‎ של ‎ העם ‎ הפלסטיני ‎ בשטחים ‎ הכבושים, ‎ כאשר‎ 
תחתור ‎ לסיום ‎ הכיבוש, ‎ הנמשך ‎ מיוני ‎ 1967, ‎ ליישום ‎ החלטות‎ 
האו״ם ‎ לגבי ‎ העצמאות ‎ הפלסטינית ‎ ולחיזוק ‎ אש״ף ‎ כארגון‎ 
היציג ‎ של ‎ העם ‎ הפלסטיני.‎ 
תופסק ‎ הריסת ‎ הבתים!‎ 

הוועד ‎ המרכזי ‎ מוקיע ‎ את ‎ הריסות ‎ הבתים ‎ ביישובים‎ 
הערביים ‎ במשולש ‎ ובנגב ‎ ובערים ‎ המעורבות. ‎ זו ‎ חובתה ‎ של‎ 
הממשלה ‎ לפתור ‎ את ‎ מצוקת ‎ הדיור ‎ של ‎ האוכלוסייה ‎ הערבית‎ 
באמצעות ‎ אישור ‎ תוכניות ‎ מתאר, ‎ בנייה ‎ של ‎ דיור ‎ ציבורי‎ 
והפסקה ‎ של ‎ הריסת ‎ בתים.‎ 

לא ‎ לסגירת ‎ מפעלים! ‎ לא ‎ לפיטורים ‎ ולאבטלה!‎ 

הוועד ‎ המרכזי ‎ שולח ‎ ברכת ‎ סולידריות ‎ לעובדים ‎ של ‎ "עוף‎ 
העמק", ‎ של ‎ "פרי ‎ הגליל" ‎ ושל ‎ מפעלים ‎ נוספים, ‎ הנאבקים‎ 
באומץ ‎ נגד ‎ סגירת ‎ המפעלים ‎ ונגד ‎ פיטורים. ‎ נוכח ‎ גל‎ 
הפיטורים ‎ והגידול ‎ במספר ‎ המובטלים, ‎ מוטלת ‎ על ‎ הממשלה‎ 
החובה ‎ למנוע ‎ סגירת ‎ מפעלים ‎ ופיטורים ‎ ולהגדיל ‎ את ‎ דמי‎ 
האבטלה ‎ ואת ‎ משך ‎ תשלומם.‎ 
התגייסות ‎ ליום ‎ האדמה ‎ ולאירוע■ ‎ ה־1 ‎ במאי‎ 
הוועד ‎ המרכזי ‎ קורא ‎ לארגוני ‎ המפלגה ‎ ולחבריה ‎ להתגייס‎ 
להצלחת ‎ אירועי ‎ יום ‎ האדמה ‎ וה־1 ‎ במאי ‎ ברחבי ‎ הארץ.‎ 
ברכה ‎ לראמז ‎ גירייסי‎ 

הוועד ‎ המרכזי ‎ שולח ‎ ברכה ‎ חמה ‎ לחבר ‎ ראמז ‎ ג׳רייסי, ‎ ראש‎ 
עיריית ‎ נצרת ‎ וחבר ‎ לשכת ‎ חד״ש, ‎ לרגל ‎ בחירתו ‎ פה ‎ אחד‎ 
ליו״ר ‎ ועד ‎ ראשי ‎ הרשויות ‎ המקומיות ‎ הערביות. ‎ מק״י ‎ מאחלת‎ 
לו ‎ הצלחה ‎ בתפקידו ‎ הציבורי ‎ החשוב.‎ 


עובדים‎ /3‎ 


שבירת ‎ עבודה ‎ מאורגנת ‎ כהכנה ‎ להפרטה‎ 

מדוע ‎ מסתירה ‎ ההסתדרות ‎ את ‎ ההסכם ‎ הקיבוצי ‎ מעובדי ‎ החברה ‎ לאוטומציה?‎ 


מאת ‎ אפרים ‎ דויד׳‎ 

בשבוע ‎ שעבר ‎ עתרו ‎ חברי ‎ ועד ‎ עובדים ‎ בחברה‎ 
לאוטומציה, ‎ שבבעלות ‎ ציבורית, ‎ אשר ‎ המעניקה ‎ שירותי‎ 
מחשוב ‎ לרשויות ‎ המקומיות, ‎ לבית ‎ הדין ‎ לעבודה ‎ בבקשה‎ 
למתן ‎ צו ‎ מניעה ‎ נגד ‎ הנהלת ‎ החברה. ‎ זאת, ‎ בעקבות ‎ ההסכם‎ 
שנחתם ‎ עם ‎ ההסתדרות ‎ בחודש ‎ שעבר.‎ 

הפנייה ‎ לבית ‎ הדין ‎ לעבודה ‎ אינה ‎ יוצאת ‎ דופן. ‎ מדי ‎ שנה,‎ 
אלפי ‎ עובדים, ‎ וגם ‎ ועדי ‎ עובדים, ‎ מגישים ‎ תביעות ‎ בבתי ‎ דין‎ 
לעבודה ‎ ברחבי ‎ הארץ. ‎ אבל ‎ הפעם ‎ תוכן ‎ העתירה ‎ שונה‎ 
לחלוטין: ‎ הוועד ‎ פנה ‎ לבית ‎ הדין, ‎ באמצעות ‎ המשפטן ‎ הוותיק‎ 
המתמחה ‎ בדיני ‎ עבודה ‎ יוסי ‎ כץ, ‎ על ‎ מנת ‎ לגלות ‎ מה ‎ נכתב‎ 
בהסכם ‎ העבודה. ‎ עצוב, ‎ שהעובדים ‎ נדרשים ‎ לבקש ‎ סעד ‎ מבית‎ 
המשפט, ‎ כדי ‎ לגלות ‎ את ‎ פרטי ‎ ההסכם ‎ שההסתדרות ‎ חתמה‎ 
בשמם.‎ 

השאלה ‎ הראשונה ‎ הנשאלת ‎ היא: ‎ מדוע ‎ העובדים ‎ לא‎ 
חתומים ‎ על ‎ הסכם ‎ העוסק ‎ בתנאיי ‎ עבודתם? ‎ לפי ‎ החוק‎ 
הישראלי, ‎ ההסתדרות ‎ היא ‎ הארגון ‎ היציג ‎ של ‎ העובדים, ‎ ולכן,‎ 
היא ‎ יכולה ‎ "לצפצף" ‎ על ‎ עמדת ‎ העובדים, ‎ שבשמם ‎ היא‎ 
חותמת ‎ על ‎ הסכמים ‎ קיבוציים. ‎ זה ‎ החוק. ‎ אבל ‎ מדוע‎ 
ההסתדרות ‎ אינה ‎ רוצה ‎ לגלות ‎ לעובדים, ‎ מה ‎ בדיוק ‎ כתוב‎ 
בהסכם?‎ 

הסיבה ‎ לכך ‎ היא ‎ פשוטה: ‎ זה ‎ הסכם ‎ רע. ‎ זה ‎ הסכם, ‎ שאם‎ 
יבוצע ‎ -  יחזיר ‎ את ‎ זכויות ‎ העובדים, ‎ המועסקים ‎ במסגרת‎ 
ההסכמים ‎ הקיבוציים, ‎ עשרות ‎ שנים ‎ אחורה. ‎ במסגרת ‎ ההסכם,‎ 
יפרשו ‎ 80  מעובדי ‎ החברה ‎ שבהסכם ‎ הקיבוצי. ‎ אם ‎ מכסה ‎ זו‎ 
לא ‎ תתמלא ‎ בעובדים ‎ הפורשים ‎ מרצון, ‎ יפוטרו ‎ עובדים‎ 
נוספים. ‎ בנוסף, ‎ יאפשר ‎ ההסכם ‎ לחברה ‎ להעסיק ‎ 100  עובדים‎ 
חדשים ‎ בחוזים ‎ אישיים. ‎ ההסכם ‎ מפרט ‎ גם ‎ את ‎ תנאי ‎ השכר‎ 
לעובדים, ‎ תנאי ‎ הפרישה, ‎ ו״צעדי ‎ התייעלות" ‎ בהם ‎ תנקוט‎ 
החברה ‎ -  כאשר ‎ כל ‎ הסעיפים ‎ שבהסכם ‎ הם ‎ לטובת ‎ ההנהלה‎ 
ופוגעים ‎ בעובדים. ‎ בנוסף, ‎ יאפשר ‎ ההסכם ‎ לחברה ‎ "לבצע‎ 
ניוד ‎ של ‎ עובדים ‎ לפי ‎ שיקולי ‎ ההנהלה". ‎ בסיכום: ‎ בעתיד‎ 
הקרוב, ‎ החברה ‎ לאוטומציה ‎ תהיה ‎ חברה ‎ המבוססת ‎ על‎ 
עבודתם ‎ של ‎ מועסקים ‎ בחוזים ‎ אישיים ‎ או ‎ עובדי ‎ חברות ‎ כוח‎ 
אדם. ‎ תהיה ‎ זו ‎ חברה ‎ עם ‎ הסכם ‎ קיבוצי ‎ רע, ‎ שיחול ‎ על ‎ חלק‎ 
מצטמצם ‎ של ‎ העובדים. ‎ בהמשך, ‎ החברה ‎ לאוטומציה ‎ תתנהל‎ 
כרוב ‎ חברות ‎ המחשבים ‎ -  ללא ‎ ועד ‎ עובדים.‎ 

תנאי ‎ ההסכם ‎ הובילו ‎ את ‎ ועד ‎ העובדים ‎ של ‎ החברה‎ 
לאוטומציה ‎ להתנגדות ‎ להסכם, ‎ שעליו ‎ גם ‎ אינו ‎ חתום.‎ 

איך ‎ מתרצים ‎ בהסתדרות ‎ פגיעה ‎ כה ‎ קשה ‎ בעובדי ‎ החברה‎ 
לאוטומציה ‎ ואת ‎ ההתעלמות ‎ מוועד ‎ העובדים ‎ הנבחר?‎ 

בטיוטת ‎ ההסכם ‎ שהגיעה ‎ לידינו, ‎ ישנן ‎ כמה ‎ תשובות ‎ לכך.‎ 

בין ‎ הנימוקים ‎ לחתימת ‎ ההסכם ‎ בצורתו ‎ הנוכחית ‎ נכללו‎ 
(לראשונה ‎ בתולדות ‎ ההסכמים ‎ הקיבוציים) ‎ נימוקים‎ 
אידיאולוגיים ‎ ואף ‎ פוליטיים.‎ 

לפי ‎ לשון ‎ ההסכם, ‎ ״ביולי ‎ 2008  התפתח ‎ משבר ‎ כלכלי,‎ 
עולמי ‎ וישראלי, ‎ אשר ‎ הגביר ‎ את ‎ הצורך ‎ בשינויים ‎ מהותיים‎ 


בהסכמים ‎ הקיימים". ‎ יוצא, ‎ שההסתדרות ‎ מעודדת ‎ ויתורים‎ 
כואבים ‎ מצד ‎ העובדים ‎ בגלל... ‎ המשבר ‎ הקפיטליסטי ‎ העולמי‎ 
(...ועוד ‎ בגוף ‎ בבעלות ‎ ציבורית!). ‎ ההסתדרות ‎ פועלת ‎ כך,‎ 
בכיוון ‎ הפוך ‎ מן ‎ הסיסמא, ‎ שמניפים ‎ איגודים ‎ מקצועיים ‎ ברחבי‎ 
העולם ‎ בחודשים ‎ האחרונים‎ :  "העובדים ‎ לא ‎ ישלמו ‎ את ‎ מחיר‎ 
המשבר ‎ הקפיטליסטי".‎ 

ההסתדרות ‎ כה ‎ הפנימה ‎ את ‎ כניעתה ‎ לדרישות ‎ בעלי ‎ ההון‎ 
בעת ‎ משבר ‎ קפיטליסטי, ‎ שהחלה ‎ לפטר ‎ עובדים ‎ ותיקים‎ 
משורותיה ‎ בשל ‎ כך. ‎ רינה ‎ הדר ‎ בת ‎ ה-61 ‎ פוטרה ‎ לאחרונה ‎ על‎ 
ידי ‎ ההסתדרות, ‎ כ-9 ‎ חודשים ‎ לפני ‎ יציאתה ‎ לפנסיה, ‎ וכל ‎ זאת‎ 
אחרי ‎ 14  שנות ‎ עבודה ‎ ומבלי ‎ לערוך ‎ לה ‎ שימוע. ‎ בין ‎ הנימוקים‎ 
לפיטוריה‎ :  "המשבר ‎ העולמי ‎ פוגע ‎ גם ‎ בהסתדרות‎ 
ובמוסדותיה".‎ 

בכל ‎ הנוגע ‎ לחברה ‎ לאוטומציה ‎ קיימת ‎ סיבה ‎ נוספת‎ 
להסתרת ‎ ההסכם ‎ מוועד ‎ העובדים ‎ הנבחר, ‎ וגם ‎ סיבה ‎ זו ‎ צוינה‎ 
בטיוטת ‎ ההסכם ‎ שהגיעה ‎ לידינו: ‎ החברה ‎ לאוטומציה ‎ עומדת‎ 
בפני ‎ הפרטה, ‎ וכדי ‎ להפריטה, ‎ יש ‎ הכרח ‎ לשבור ‎ את ‎ העבודה‎ 
המאורגנת, ‎ להוריד ‎ שכר ‎ ולהכניס ‎ מספר ‎ גדל ‎ של ‎ עובדים‎ 
צעירים ‎ לא-מאורגנים ‎ באמצעות ‎ חוזים ‎ אישיים, ‎ שיחליפו ‎ את‎ 
העובדים ‎ המבוגרים ‎ "היקרים", ‎ הכלולים ‎ בהסכם ‎ הקיבוצי.‎ 

אם ‎ ההסתדרות ‎ עומדת ‎ מאחורי ‎ הסכמי ‎ זבל, ‎ כמו ‎ זה‎ 
שנחתם ‎ בחברה ‎ לאוטומציה, ‎ ומסרבת ‎ לגלות ‎ את ‎ תוכנם, ‎ ואם‎ 
היא ‎ מפטרת ‎ עובדת ‎ ותיקה ‎ בשל ‎ ״המשבר ‎ הכלכלי״ ‎ -  מה‎ 
הפלא, ‎ ששכירים ‎ רבים ‎ שואלים ‎ את ‎ עצמם: ‎ "מה ‎ בדיוק ‎ עושה‎ 
ההסתדרות ‎ למען ‎ העובדים?". ‎ לעומת ‎ זאת ‎ ברור, ‎ מה ‎ עושה‎ 
ההסתדרות ‎ בראשות ‎ עופר ‎ עיני ‎ למען ‎ המעסיקים.‎ _ 

בכנסת‎ 

מחסור ‎ במרדימים ‎ ובמיטות ‎ אישפוז‎ 

בהצעה ‎ דחופה ‎ לסדר ‎ היום ‎ בנושא ‎ מצוקת ‎ בתי ‎ החולים,‎ 
הצביע ‎ ח״כ ‎ עפו ‎ אגבריה ‎ (חד״ש) ‎ על ‎ המחסור ‎ ברופאים‎ 
מרדימים, ‎ המסכן ‎ חיי ‎ אדם. ‎ לפי ‎ איגוד ‎ הרופאים ‎ המרדימים,‎ 
בבתי ‎ החולים ‎ חסרים ‎ לפחות ‎ 200  רופאים ‎ מרדימים.‎ 

המחסור ‎ במרדימים ‎ מגדיל ‎ את ‎ הסכנה ‎ של ‎ טעויות ‎ וכשלים‎ 
בעת ‎ ביצוע ‎ הרדמות. ‎ אגבריה ‎ הדגיש, ‎ כי ‎ מחלקת ‎ הרדמה ‎ היא‎ 
עמוד ‎ שדרה ‎ של ‎ כל ‎ בית ‎ חולים, ‎ ולכן ‎ מחסור ‎ ברופאים‎ 
מרדימים ‎ פוגע ‎ בעצם ‎ תפקודו ‎ של ‎ בית ‎ החולים.‎ 

בעיה ‎ חמורה ‎ נוספת, ‎ המעסיקה ‎ את ‎ בתי ‎ החולים, ‎ היא‎ 
המחסור ‎ במיטות ‎ אישפוז, ‎ ובעיקר ‎ בבתי ‎ החולים ‎ בפריפריה.‎ 
המחסור ‎ במיטות ‎ מגביר ‎ צפיפות ‎ במחלקות, ‎ והתוצאה ‎ היא ‎ - 
התפשטות ‎ זיהומים. ‎ לכן ‎ מוטלת ‎ חובה ‎ על ‎ משרדי ‎ האוצר‎ 
והבריאות ‎ לפתור ‎ בהקדם ‎ את ‎ מצוקת ‎ האישפוז ‎ ואת ‎ המחסור‎ 
במרדימים.‎ 

יום ‎ האישה ‎ -  יום ‎ מאבק‎ 

בדיון ‎ במליאה ‎ לרגל ‎ יום ‎ האישה ‎ הבינלאומי ‎ (12.3),‎ 
הדגיש ‎ ח״כ ‎ מוחמד ‎ ברכה, ‎ כי ‎ המאבק ‎ בשוביניזם ‎ גברי ‎ כרוך‎ 
במאבק ‎ בשוביניזם ‎ לאומני. ‎ המאבק ‎ לשוויון ‎ האישה ‎ הוא‎ 
הבט ‎ מרכזי ‎ במאבקים ‎ למען ‎ ערכים ‎ מתקדמים ‎ של ‎ שוויון‎ 
חברתי, ‎ כלכלי ‎ ופוליטי ‎ ושל ‎ שלום ‎ בין ‎ העמים.‎ 


פני ‎ הכיבוש‎ /4‎ 


ביוזמת ‎ סניף ‎ חד״ש ‎ בירושלים‎ 

ביקור ‎ הזדהות ‎ בשכונת ‎ בוסתן‎ 

עיריית ‎ ירושלים ‎ חוזרת ‎ ומאיימת ‎ לפנות ‎ ולהרוס ‎ 88  בתים‎ 
בשכונת ‎ בוסתן ‎ בכפר ‎ סילואן ‎ שבמזרח ‎ ירושלים. ‎ במקום‎ 
השכונה ‎ עתיד ‎ לקום ‎ "פארק ‎ ארכיאולוגי" ‎ נוסף ‎ של ‎ עמותת‎ 
המתנחלים ‎ אלע״ד, ‎ שכבר ‎ השתלטה ‎ על ‎ שטחים ‎ נרחבים‎ 
בסילואן.‎ 

המזימה ‎ להרוס ‎ את ‎ 88  הבתים ‎ היא ‎ חלק ‎ ממדיניות ‎ יהוד‎ 
מזרח ‎ העיר, ‎ שמנהל ‎ ראש ‎ העירייה ‎ החדש, ‎ ניר ‎ ברקת. ‎ לאחר‎ 
שוועדת ‎ התכנון ‎ העירונית ‎ דחתה ‎ את ‎ תוכנית ‎ המתאר, ‎ שהציעו‎ 
תושבי ‎ השכונה, ‎ מפעילה ‎ עכשיו ‎ העירייה ‎ לחץ ‎ על ‎ התושבים,‎ 
במטרה ‎ לשכנע ‎ אותם ‎ "להתפנות ‎ מרצון" ‎ תמורת ‎ פיצויים.‎ 

40  פעילים ‎ ממערב ‎ ירושלים ‎ הגיעו ‎ ב-10.3 ‎ לסיור ‎ ולביקור‎ 
הזדהות ‎ בשכונה ‎ ביוזמת ‎ סניף ‎ חד״ש ‎ בעיר. ‎ הפעילים ‎ ביקרו‎ 
באוהל ‎ המחאה, ‎ שהקימו ‎ תושבי ‎ השכונה ‎ למאבק ‎ בפינוי‎ 
ובהריסות ‎ הבתים, ‎ ושמעו ‎ מנציגי ‎ ועד ‎ התושבים ‎ על ‎ הרקע‎ 
למאבק. ‎ בהמשך ‎ סיירה ‎ הקבוצה ‎ באתרים ‎ שונים ‎ בשכונה,‎ 
וביניהם ‎ -  בית ‎ שנהרס ‎ בידי ‎ העירייה ‎ בנובמבר ‎ האחרון ‎ ובתים‎ 
המיועדים ‎ להריסה, ‎ וערכה ‎ תצפית ‎ על ‎ בתים ‎ ועל ‎ שטחים,‎ 
עליהם ‎ השתלטו ‎ כבר ‎ עמותות ‎ המתנחלים ‎ סביב ‎ השכונה.‎ 
בולט ‎ ביניהם ‎ "בית ‎ יונתן" ‎ על ‎ שבע ‎ קומותיו, ‎ שנבנה ‎ בניגוד‎ 
לחוק ‎ בידי ‎ העמותה ‎ הקיצונית ‎ "עטרת ‎ כהנים", ‎ וזוכה ‎ עד ‎ היום‎ 
לאבטחה ‎ צמודה ‎ על-חשבון ‎ העירייה ‎ ומשרד ‎ השיכון.‎ 

בסיום ‎ המפגש ‎ דנו ‎ הפעילים ‎ ביחד ‎ עם ‎ נציגי ‎ התושבים‎ 
באפשרויות ‎ להמשך ‎ הפעילות ‎ המשותפת, ‎ בעיקר ‎ ע״י ‎ הפעלת‎ 
לחץ ‎ רב-ערוצי ‎ על ‎ ניר ‎ ברקת ‎ ועל ‎ העירייה, ‎ ועל-ידי ‎ העלאת‎ 
המודעות ‎ לנושא ‎ בקרב ‎ תושבי ‎ מערב ‎ ירושלים.‎ 
ח״כ ‎ חנין: ‎ אי-חוקיות ‎ הסיפוח ‎ ומניעת ‎ הבניה‎ 

בדיון ‎ בכנסת ‎ (9.3) ‎ מתח ‎ ח "כ ‎ דב ‎ חנין ‎ (חד״ש) ‎ ביקורת‎ 
חריפה ‎ על ‎ הכוונה ‎ להרוס ‎ 88  בתים ‎ בשכונת ‎ בוסתן ‎ במזרח‎ 
ירושלים, ‎ שבעקבותיה ‎ הכריזה ‎ הרשות ‎ הפלסטינית ‎ שביתת‎ 
מסחר ‎ בגדה ‎ המערבית. ‎ בנאומו ‎ הדגיש ‎ חנין, ‎ כי ‎ אי-החוקיות‎ 
שבסיפוח ‎ מזרח-ירושלים ‎ התגלגלה ‎ לאי-החוקיות ‎ של ‎ מניעת‎ 
בנייה: ‎ פלסטינים ‎ אינם ‎ מקבלים ‎ רישיונות ‎ בנייה, ‎ וכשהם‎ 
בונים ‎ -  הורסים ‎ את ‎ בתיהם. ‎ זו ‎ בעצם ‎ מדיניות ‎ של ‎ טרנספר‎ 
של ‎ התושבים ‎ הפלסטינים ‎ משכונותיהם ‎ במזרח‎ -ירושלים.‎ 

האומנם ‎ "הגן ‎ של ‎ דוד ‎ המלך"?‎ 

להחלטה ‎ להרוס ‎ את ‎ 88  הבתים ‎ בשכונה ‎ בסילואן ‎ ניתנו ‎ שני‎ 
תירוצים: ‎ האחד, ‎ שהבתים ‎ נבנו ‎ ללא ‎ רישיון, ‎ וזאת ‎ כאשר‎ 
עיריית ‎ ירושלים ‎ מנהל ‎ מדיניות ‎ בוטה ‎ של ‎ אי-מתן ‎ רישיונות‎ 
בנייה ‎ לפלסטינים, ‎ המבקשים ‎ לבנות ‎ במזרח ‎ העיר.‎ 

התירוץ ‎ השני ‎ הרחיק ‎ עד ‎ לימי ‎ המלכים ‎ ביהודה. ‎ השטח‎ 
שבו ‎ נבנו ‎ הבתים, ‎ קובע ‎ אותו ‎ תירוץ, ‎ מזוהה ‎ עם ‎ "גן ‎ המלך",‎ 
הנזכר ‎ בספרי ‎ התנ״ך ‎ -  במלכים, ‎ בקהלת ‎ ובנחמיה. ‎ ומאחר‎ 
שחשוב ‎ מבחינה ‎ היסטורית ‎ לשקם ‎ את ‎ הגן ‎ הזה, ‎ לכן ‎ חייבים‎ 
להרוס ‎ את ‎ הבתים.‎ 

הארכיאולוג ‎ ■ונתן ‎ מזרח■ ‎ (״הארץ״, ‎ 10.3) ‎ הפריך ‎ את‎ 
התירוץ ‎ הכאילו ‎ היסטורי-ארכיאולוגי ‎ בדבר ‎ "גן ‎ המלך", ‎ שבו‎ 
טייל ‎ דוד ‎ המלך. ‎ וכך ‎ כתב: ‎ "כל ‎ זה ‎ במשך ‎ לתפיסה, ‎ שלפיה‎ 
הממצא ‎ הארכיאולוגי ‎ באתר ‎ ׳עיר ‎ דוד׳ ‎ שייך ‎ למלך ‎ דוד. ‎ האתר‎ 
הארכיאולוגי ‎ ׳עיר ‎ דוד׳ ‎ טומן ‎ בחובו ‎ שכבות ‎ ארכיאולוגיות‎ 
מראשית ‎ ייסוד ‎ העיר ‎ לפני ‎ כ-4,000 ‎ שנה... ‎ בכל ‎ השכבות‎ 


הארכיאולוגיות ‎ לא ‎ נמצאה ‎ עדות ‎ לנוכחות ‎ של ‎ מלך ‎ יהודה ‎ או‎ 
מלך ‎ אחר ‎ שחי ‎ במקום... ‎ המחקר ‎ הארכיאולוגי ‎ לא ‎ מצא ‎ עדות‎ 
לנוכחותו ‎ של ‎ מלך ‎ ב׳עיר ‎ דוד׳, ‎ על ‎ אחת ‎ כמה ‎ וכמה ‎ שאיש‎ 
אינו ‎ יודע ‎ היכן ‎ הוא ‎ ׳גן ‎ המלך׳ ‎ -  אתר ‎ שהממצא ‎ העיקרי ‎ שלו‎ 
הוא ‎ גן ‎ עצים, ‎ שהתבלו".‎ 

בסיום ‎ מכתבו ‎ למערכת ‎ "הארץ", ‎ ממליץ ‎ יונתן ‎ מזרחי: ‎ "אל‎ 
לה ‎ למדינה ‎ לטעון ‎ שהרס ‎ הבתים ‎ נעשה ‎ בשם ‎ המחקר‎ 
הארכיאולוגי. ‎ חשיבות ‎ חקר ‎ העבר ‎ לעולם ‎ אינה ‎ יכולה ‎ לבוא‎ 
על ‎ חשבון ‎ החיים ‎ בהווה".‎ 

מאבק ‎ הפועלות ‎ הפלסטיניות‎ 
המועסקות ‎ בהתנחלויות‎ 

החרפת ‎ המצב ‎ הכלכלי ‎ ושיעורי ‎ האבטלה ‎ הגבוהים ‎ בשטחי‎ 
הרשות ‎ הפלסטינית, ‎ גורמים ‎ לכך, ‎ שמאות ‎ נשים ‎ פלסטיניות‎ 
נאלצות ‎ לעבוד ‎ בהתנחלויות ‎ ובאזורי ‎ התעשייה ‎ הישראליים‎ 
בגדה ‎ המערבית. ‎ סיבה ‎ נוספת ‎ היא, ‎ שמשפחותיהן ‎ עיבדו‎ 
בעבר ‎ את ‎ אדמותיהן, ‎ אבל ‎ בעקבות ‎ הפקעת ‎ הקרקעות ‎ ובניית‎ 
ההתנחלויות, ‎ הנשים ‎ איבדו ‎ את ‎ האפשרות ‎ לעבוד ‎ בשדות. ‎ הן‎ 
עובדות ‎ בניקיון ‎ בתים, ‎ במתפרות ‎ ובמפעלי ‎ מזון, ‎ וכן‎ 
בחקלאות ‎ אצל ‎ מעסיקים ‎ ישראלים ‎ במושבים ‎ בבקעת ‎ הירדן.‎ 

לאחרונה ‎ התכנסו ‎ חמש ‎ נשים ‎ פלסטיניות, ‎ העובדות‎ 
במפעל ‎ למזון ‎ באזור ‎ התעשייה ‎ מישור ‎ אדומים. ‎ הן ‎ בעלות‎ 
וותק ‎ של ‎ 8-15  שנים ‎ במפעל. ‎ הן ‎ עובדות ‎ משעות ‎ הבוקר‎ 
המוקדמות ‎ עד ‎ השעה ‎ 17:00  תמורת ‎ שכר ‎ הנופל ‎ ממאה ‎ ש״ח‎ 
ליום ‎ עבודה, ‎ תוך ‎ הפרה ‎ בוטה ‎ של ‎ חוק ‎ שכר ‎ מינימום. ‎ על‎ 
זכויות ‎ סוציאליות ‎ כמו ‎ ימי ‎ חופש, ‎ ימי ‎ מחלה, ‎ חגים, ‎ שעות‎ 
נוספות ‎ והבראה ‎ -  הן ‎ שמעו ‎ רק ‎ בסדנאות, ‎ שבהן ‎ השתתפה‎ 
נציגת ‎ קו ‎ לעובד, ‎ ושנערכו ‎ במשרד ‎ האיגודים ‎ המקצועיים‎ 
הפלסטיניים ‎ ביריחו.‎ 

הנשים ‎ הפלסטיניות ‎ הופתעו ‎ לגלות, ‎ שהן ‎ זכאיות ‎ לתנאי‎ 
שכר ‎ זהים ‎ לאלה ‎ של ‎ עובדים ‎ ישראלים. ‎ ס׳ ‎ לא ‎ התאפקה‎ 
והגיבה‎ :"קשה ‎ לעבוד ‎ במקום ‎ בו ‎ מרמים ‎ אותך ‎ הרבה ‎ שנים‎ 
ומנצלים ‎ את ‎ המצוקה ‎ שלך ‎ בלי ‎ שום ‎ נקיפת ‎ מצפון".‎ 

לפי ‎ תקנות ‎ הביטוח ‎ הלאומי, ‎ עובדים ‎ פלסטינים ‎ מבוטחים‎ 
דרך ‎ הביטוח ‎ הלאומי ‎ הישראלי ‎ במקרים ‎ של ‎ פשיטת ‎ רגל ‎ של‎ 
המעסיק ‎ או ‎ של ‎ תאונת ‎ עבודה. ‎ פועלות ‎ פלסטיניות, ‎ בהבדל‎ 
מעובדות ‎ זרות, ‎ אינן ‎ זכאיות ‎ לקצבת ‎ לידה, ‎ בטענה ‎ שהן ‎ לא‎ 
גרות ‎ בשטח ‎ ההתנחלות, ‎ בה ‎ הן ‎ עובדות. ‎ נשים ‎ בהריון‎ 
נאלצות ‎ להפסיק ‎ את ‎ עבודתן ‎ מאחר ‎ שתנאי ‎ העבודה ‎ אינם‎ 
מאפשרים ‎ להן ‎ להמשיך.‎ 

כעת, ‎ כאשר ‎ הן ‎ מתגברות ‎ על ‎ הפחד, ‎ הן ‎ רוצות ‎ את ‎ מלוא‎ 
זכויותיהן. ‎ בכפר ‎ אל-דיוק ‎ ליד ‎ סלפית, ‎ פועלות ‎ במתפרה‎ 
באזור ‎ התעשייה ‎ ברקן ‎ הובילו ‎ תביעה ‎ קבוצתית ‎ בבית ‎ המשפט‎ 
לעבודה ‎ בתל ‎ אביב, ‎ כדי ‎ לקבל ‎ את ‎ זכויותיהן ‎ לפי ‎ חוקי‎ 
העבודה ‎ הישראליים. ‎ העובדות, ‎ שקיבלו ‎ 6-8  ש״ח ‎ לשעת‎ 
עבודה ‎ במשך ‎ ארבע ‎ שנים, ‎ החליטו ‎ להגן ‎ על ‎ עצמן.‎ 

מ׳ ‎ מספרת: ‎ "בכפר ‎ לעגו ‎ לנו. ‎ אמרו, ‎ שלא ‎ נצליח ‎ לעמוד‎ 
מול ‎ המעסיק ‎ היהודי ‎ והקבלן ‎ הפלסטיני, ‎ כי ‎ הם ‎ חזקים ‎ מדי.‎ 
גם ‎ בתוך ‎ המפעל ‎ הופעל ‎ לחץ‎ :  צעקות ‎ ואיומים ‎ כל ‎ הזמן. ‎ אבל‎ 
עמדנו ‎ על ‎ שלנו, ‎ הגשנו ‎ את ‎ התביעה ‎ באפריל ‎ 2008  ועד ‎ היום‎ 
אנחנו ‎ ממשיכות ‎ לעבוד".‎ 

סלוא ‎ עלינאת‎ 

רכזת ‎ פעילות ‎ בשטחים ‎ ב״קו ‎ לעובד"‎ 


דמוקרטיה‎ /5‎ 


ניצחו ‎ במערכה ‎ נגד ‎ עושק ‎ קולוניאלי‎ 

הסתיימה ‎ בהצלחה ‎ שביתה ‎ כללית ‎ בת ‎ שישה ‎ שבועות‎ 
במושבה ‎ הצרפתית ‎ גואדלופ ‎ שבים ‎ הקריבי.‎ 


סמוך ‎ ליום ‎ האישה ‎ הבינלאומי, ‎ הסתיימה ‎ בגואדלופ,‎ 
"המחוז ‎ שמעבר ‎ לים" ‎ הצרפתי, ‎ שביתה ‎ כללית, ‎ שנמשכה‎ 
שישה ‎ שבועות. ‎ השביתה ‎ הוכתרה ‎ בהצלחה, ‎ כאשר‎ 
המעסיקים ‎ ונציגי ‎ הממשל ‎ המרכזי ‎ בפאריס ‎ קיבלו ‎ את ‎ רוב‎ 
דרישות ‎ השובתים, ‎ ובייחוד ‎ -  את ‎ הדרישות ‎ לתוספת ‎ שכר‎ 
כללית ‎ של ‎ כ-200 ‎ יורו ‎ לכלל ‎ עובדי ‎ האי ‎ ולפיקוח ‎ על ‎ מחירי‎ 
המוצרים ‎ והשירותים.‎ 

ב״מחוז" ‎ הצרפתי ‎ השכן ‎ בים ‎ הקריבי, ‎ מרטיניק, ‎ השביתה‎ 
נמשכה ‎ ארבעה ‎ שבועות, ‎ ואילו ‎ ב״מחוז ‎ נוסף", ‎ שבקרבת‎ 
אפריקה, ‎ האי ‎ לה-ראוניון, ‎ השביתה ‎ החלה ‎ סמוך ‎ לסיום‎ 
השביתה ‎ בגואדלופ. ‎ לשלוש ‎ השביתות ‎ הכלליות ‎ מכנה‎ 
משותף ‎ אחד: ‎ הן ‎ מאבק ‎ המנוהל ‎ על־ידי ‎ מערך ‎ של ‎ כוחות‎ 
פוליטיים ‎ וחברתיים, ‎ שהתלכד ‎ סביב ‎ האיגודים ‎ המקצועיים,‎ 
שדרישתם ‎ המרכזית ‎ הייתה ‎ ־  תוספת ‎ לשכרם ‎ של ‎ עובדי‎ 
האיים, ‎ שהם ‎ מושבות ‎ צרפתיות ‎ מזה ‎ מאות ‎ שנים.‎ 

כתב ‎ העיתון ‎ הצרפתי ‎ "הומניטה" ‎ בפואנט-א-פיטר‎ 
שבגואדלופ ‎ סיכם ‎ שישה ‎ שבועות ‎ של ‎ שביתה ‎ כללית ‎ ומחאות‎ 
במילים ‎ הבאות: ‎ "השביתה, ‎ שהחלה ‎ ביוזמת ‎ האיגודים‎ 
המקצועיים ‎ לפני ‎ חודש ‎ וחצי, ‎ בעקבות ‎ ההשלכות ‎ החברתיות‎ 
החמורות ‎ של ‎ המשבר ‎ הקפיטליסטי ‎ העולמי ‎ על ‎ העובדים,‎ 
הפכה ‎ במהרה ‎ מרד ‎ אנטי-קולוניאלי".‎ 

הממשלה ‎ השמרנית ‎ בפאריס ‎ חששה ‎ מפני ‎ האפשרות,‎ 
שההפגנות ‎ בגואדלופ ‎ יגלשו ‎ לתוך ‎ צרפת. ‎ הקונפדרציה‎ 
הכללית ‎ של ‎ האיגודים ‎ המקצועיים ‎ (007) ‎ הודיעה ‎ כי ‎ ב-19‎ 
במארס ‎ יתקיימו ‎ שוב ‎ שביתה ‎ כללית ‎ והפגנות ‎ תחת ‎ הסיסמא:‎ 
"העובדים ‎ לא ‎ ישלמו ‎ את ‎ מחיר ‎ המשבר ‎ הכלכלי".‎ 

בפגישתו ‎ עם ‎ ראשי ‎ איגודי ‎ העובדים ‎ וארגוני ‎ המעסיקים,‎ 
הבטיח ‎ סרקוזי ‎ להקציב ‎ עד ‎ 2.65  מיליארד ‎ אירו ‎ במטרה ‎ להקל‎ 
על ‎ האזרחים, ‎ שנפגעו ‎ בצורה ‎ הקשה ‎ ביותר ‎ מהמשבר ‎ הכלכלי‎ 
השורר ‎ בצרפת. ‎ אבל ‎ הודעות ‎ הנשיא ‎ לא ‎ הפסיקו ‎ את ‎ מחאת‎ 
העובדים ‎ והצעירים ‎ באי ‎ הרחוק. ‎ ההפגנות, ‎ שאורגנו ‎ בידי‎ 
״קולקטיב ‎ נגד ‎ העושק ‎ והניצול״ ‎ ־  ברית ‎ של ‎ 50  איגודי‎ 
עובדים, ‎ תנועות ‎ חברתיות ‎ ומפלגות ‎ שמאל, ‎ ובהן ‎ המפלגה‎ 
הקומוניסטית ‎ של ‎ גואדלופ, ‎ היו ‎ בראשיתן ‎ שקטות. ‎ הרוחות‎ 
החלו ‎ לסעור, ‎ לאחר ‎ שהממשלה ‎ בפאריס ‎ סירבה ‎ להיענות‎ 
לדרישה ‎ להעלאת ‎ שכרם ‎ של ‎ עובדים, ‎ המשתכרים ‎ שכר‎ 
מינימום, ‎ ולקבוע ‎ שכר ‎ מינימום ‎ הגבוה ‎ מהנהוג ‎ בצרפת ‎ "בגלל‎ 
יוקר ‎ המחיה ‎ באי". ‎ עוד ‎ דרשו ‎ השובתים ‎ סבסוד ‎ למוצרי ‎ יסוד‎ 
ופיקוח ‎ ממשלתי ‎ על ‎ מחירם.‎ 

הקולקטיב ‎ נגד ‎ העושק ‎ והניצול ‎ הכין ‎ תוכנית ‎ בת ‎ מאה‎ 
נקודות ‎ לקראת ‎ המו״מ ‎ עם ‎ נציגי ‎ המעסיקים ‎ והממשלה.‎ 
התוכנית, ‎ שנכתבה ‎ בקראולית, ‎ השפה ‎ המקומית, ‎ הסתיימה‎ 
באלו ‎ המילים: ‎ "אנו ‎ מסוגלים ‎ לבנות ‎ חברה ‎ חדשה, ‎ אם ‎ נצליח‎ 
לחסל ‎ את ‎ הניצול ‎ הקפיטליסטי ‎ ואת ‎ העושק ‎ הקולוניאלי".‎ 
בתחילת ‎ מארס ‎ הסתיים ‎ המו״מ ‎ בין ‎ ראשי ‎ הקולקטיב ‎ נגד‎ 
העושק ‎ והניצול ‎ ־  אנשי ‎ איגודים ‎ מקצועיים, ‎ המצדדים‎ 
בעצמאות ‎ האי, ‎ לבין ‎ ארגון ‎ המעסיקים ‎ ונציגי ‎ הממשל‎ 
הצרפתי ‎ המרכזי. ‎ כאמור, ‎ הם ‎ השיגו ‎ את ‎ רוב ‎ רובן ‎ של ‎ מאה‎ 


הנקודות ‎ שבמצע ‎ המאבק. ‎ הניצחון ‎ המוחץ ‎ תרם ‎ רבות‎ 
לפתיחה ‎ מערכה ‎ נוספת ‎ באי ‎ ראוניון ‎ הרחוק ‎ ולהעמקת‎ 
המערכה ‎ באי ‎ מרטיניק ‎ השכן.‎ 

בחיפה ‎ בונים ‎ שמאל ‎ ביחד‎ 

בחיפה ‎ נערך ‎ ב-9.3 ‎ כנס ‎ "בונים ‎ שמאל ‎ ביחד", ‎ אחרי‎ 
שכנסים ‎ דומים ‎ נערכו ‎ בת״א ‎ ובירושלים. ‎ אולם ‎ תיאטרון ‎ אל-‎ 
מידאן ‎ היה ‎ מלא, ‎ והדיון ‎ שיקף ‎ מגוון ‎ רחב ‎ של ‎ דעות ‎ בשמאל.‎ 

במהלך ‎ הכנס, ‎ אותו ‎ יזם ‎ סניף ‎ חיפה ‎ של ‎ חד״ש, ‎ נשאו‎ 
דברים ‎ פעילי ‎ שמאל, ‎ רובם ‎ מחיפה: ‎ ח״כ ‎ לשעבר ‎ עסאם‎ 
מח׳ול; ‎ ח "כ ‎ דב ‎ הנין; ‎ ח״כ ‎ מוחמד ‎ ברכה; ‎ רכזת ‎ "אשה‎ 
לאשה" ‎ (המרכז ‎ הפמיניסטי ‎ בחיפה) ‎ לשעבר ‎ חדווה ‎ אייל;‎ 
דורון ‎ גושן ‎ מ״חוג ‎ חיפה"‎ (קבוצה ‎ סוציאל-דמוקרטית ‎ בסניף‎ 
חיפה ‎ של ‎ מפלגת ‎ העבודה); ‎ ד״ר ‎ יוסף ‎ ג׳בארין, ‎ מרצה‎ 
בפקולטה ‎ למשפטים ‎ באוניברסיטת ‎ תל-אביב; ‎ ד״ר ‎ מרי‎ 
תותרי, ‎ מרצה ‎ בחוג ‎ לסוציולוגיה ‎ באוניברסיטת ‎ חיפה; ‎ רכז‎ 
השלוחה ‎ החיפאית ‎ של ‎ המכללה ‎ החברתית-כלכלית ‎ רפי‎ 
קמחי ‎ (הפעיל ‎ גם ‎ בתנועה ‎ הירוקה-מימ״ד); ‎ הפעילה‎ 
הפמיניסטית ‎ מנאל ‎ שלבי; ‎ עורך ‎ הדין ‎ אבי ‎ משולם;‎ 
העיתונאים ‎ הישאם ‎ נפאע ‎ ורג׳א ‎ זעאתרה; ‎ חבר ‎ הועד ‎ המנהל‎ 
של ‎ מרכז ‎ מוסאווא ‎ ד״ר ‎ אנוואר ‎ ג׳מאל; ‎ ובמאי ‎ התיאטרון ‎ סיני‎ 
פתר.‎ 

בדבריו ‎ ציין ‎ ח "כ ‎ דב ‎ הנין, ‎ כי ‎ "השמאל ‎ צריך ‎ לבנות ‎ את‎ 
עצמו ‎ מחדש ‎ סביב ‎ שלושה ‎ נושאים ‎ מרכזיים: ‎ תמיכה ‎ בשלום‎ 
צודק ‎ והתנגדות ‎ למלחמות, ‎ שותפות ‎ יהודית-ערבית, ‎ ערכים‎ 
סוציאליסטיים ‎ ותפיסה ‎ סביבתית-חברתית ‎ מתקדמת". ‎ ח״כ‎ 
לשעבר ‎ עסאם ‎ מח׳ול ‎ הדגיש ‎ את ‎ החשיבות ‎ שביצירת ‎ חיבורים‎ 
בין ‎ מאבקים ‎ שונים, ‎ והוסיף‎ :"העיקר ‎ הוא ‎ לחבר ‎ את ‎ הפאזל‎ 
של ‎ המאבקים ‎ החברתיים, ‎ ולא ‎ להסתכל ‎ על ‎ כל ‎ חתיכת ‎ פאזל‎ 
בנפרד".‎ 

עלו ‎ במסגרת ‎ הדיון ‎ שאלות ‎ מורכבות ‎ רבות ‎ בנוגע ‎ לעתיד‎ 
השמאל: ‎ איך ‎ אפשר ‎ לבנות ‎ תנועה ‎ חברתית ‎ רחבה, ‎ שתתנגד‎ 
לניאו-ליברליזם ‎ של ‎ נתניהו? ‎ איך ‎ אפשר ‎ להגיע ‎ למגזרים‎ 
חדשים ‎ בחברה ‎ הישראלית, ‎ שאליהם ‎ השמאל ‎ טרם ‎ הגיע?‎ 
אילו ‎ צעדים ‎ יש ‎ לעשות, ‎ כדי ‎ להגדיל ‎ את ‎ שיתוף ‎ הנשים‎ 
בהנהגה ‎ הפוליטית ‎ של ‎ מפלגות ‎ השמאל? ‎ מהם ‎ העקרונות‎ 
הבסיסיים, ‎ סביבם ‎ אפשר ‎ ליצור ‎ שיתוף ‎ פעולה ‎ בין ‎ ארגוני‎ 
השמאל ‎ השונים ‎ ?  האם ‎ השמאל ‎ האנטי-ציוני ‎ והשמאל ‎ הציוני‎ 
מסוגלים ‎ לשתף ‎ פעולה ‎ ? 

מיותר ‎ לציין, ‎ שאי ‎ אפשר ‎ לענות ‎ על ‎ שאלות ‎ כה ‎ רבות ‎ בכנס‎ 
אחד. ‎ אך ‎ כפי ‎ שציינו ‎ רבים ‎ מהדוברים, ‎ הכנס ‎ הווה ‎ את‎ 
תחילתו ‎ של ‎ דיאלוג, ‎ שחייב ‎ להימשך ‎ בשנים ‎ הקרובות, ‎ כדי‎ 
שבאמת ‎ נוכל ‎ לבנות ‎ את ‎ מחנה ‎ השמאל ‎ בישראל.‎ 

מסקנה ‎ אופרטיבית ‎ אחת ‎ יצאה ‎ מהכנס ‎ הזה‎ :  השנה ‎ תתקיים‎ 
בחיפה, ‎ לראשונה ‎ מזה ‎ שנים, ‎ הפגנת ‎ אחד ‎ במאי ‎ נגד ‎ הגזירות‎ 
הכלכליות-חברתיות, ‎ שתצבע ‎ את ‎ העיר ‎ באדום. ‎ או, ‎ כפי‎ 
שהגדיר ‎ זאת ‎ מח׳ול, ‎ "חיפה ‎ האדומה ‎ תיאבק ‎ בזאב ‎ נתניהו".‎ 

אור ‎ ש■‎ 


פועלי‎ "עוף ‎ העמק" ‎ מנסת ‎ בהזמנת ‎ ח״נ ‎ בונה‎ 


ח״כ ‎ מוחמד ‎ ברכה, ‎ יו״ר ‎ חד״ש, ‎ הזמין ‎ את ‎ נציגות‎ 
העובדים ‎ במפעל ‎ "עוף ‎ העמק" ‎ לדיון ‎ בוועדת ‎ הכספים ‎ של‎ 
הכנסת ‎ שנקבע ‎ ל-16.3. ‎ הדיון, ‎ ביוזמתו ‎ של ‎ ח״כ ‎ ברכה,‎ 
הוקדש ‎ לעתיד ‎ המפעל.‎ 

בשבוע ‎ שעבר ‎ פרצו ‎ העובדים ‎ למשרדי ‎ המפעל, ‎ כדי‎ 
להתעמת ‎ עם ‎ חברי ‎ ההנהלה, ‎ אולם ‎ לדברי ‎ יו״ר ‎ הוועד, ‎ מוטי‎ 
סער ‎ -  "המנהלים ‎ ברחו ‎ לפני ‎ שבאנו. ‎ מצאנו ‎ רק ‎ פקידים ‎ חסרי‎ 
יכולת ‎ השפעה. ‎ הם ‎ בכו ‎ איתנו". ‎ הפועלים ‎ ערכו ‎ מחאה‎ 
יצירתית, ‎ שבמהלכה ‎ נטלו ‎ עופות ‎ מהמפעל ‎ ומכרו ‎ אותם‎ 
בשוק ‎ תלפיות ‎ בחיפה. ‎ בפורים ‎ קיימו ‎ העובדים ‎ תענית ‎ פורים,‎ 
שמהלכה ‎ ישבו ‎ על ‎ הרצפה ‎ וענדו ‎ סרטים ‎ שחורים.‎ 

פעילי ‎ מק״י ‎ וחד״ש ‎ ערכו ‎ ביקורי ‎ סולידריות ‎ אצל ‎ הפועלים‎ 
המתבצרים. ‎ ח״כ ‎ דב ‎ חנין ‎ ובנימין ‎ גונן ‎ השתתפו ‎ בקבלת‎ 
שבת, ‎ שערכו ‎ העובדים ‎ ב-13.3, ‎ ושוחחו ‎ ארוכות ‎ עם ‎ יו״ר‎ 
הוועד, ‎ מוטי ‎ כן ‎ ביקרו ‎ במפעל ‎ משלחת ‎ של ‎ פעילי ‎ מק״י‎ 
וחד״ש ‎ מחיפה ‎ ומשלחת ‎ של ‎ פעילות ‎ ופעילי ‎ הקבוצה‎ 
הפמיניסטית ‎ בחד״ש ‎ והביעו ‎ תמיכה ‎ במאבק ‎ העובדים‎ 
להצלת ‎ מקום ‎ עבודתם.‎ 

עובדי ‎ "עוף ‎ העמק" ‎ מתבצרים ‎ במפעל ‎ מאז ‎ ה-8 ‎ במרס,‎ 
לאחר ‎ שההנהלה ‎ הכריזה ‎ על ‎ סגירת ‎ המפעל ‎ והפסקת‎ 
העבודה. ‎ 200  עובדי ‎ המפעל ‎ לא ‎ קיבלו ‎ משכורות ‎ מאז ‎ חודש‎ 
ינואר. ‎ על ‎ אף ‎ התעניינות ‎ של ‎ כמה ‎ גורמים ‎ ברכישת ‎ המפעל ‎ - 
טרם ‎ נחתמה ‎ עסקה ‎ שתוביל ‎ להצלתו.‎ 

ארגון ‎ עובדי ‎ חברת ‎ החשמל ‎ מתמיד‎ 
בהתנגדותו ‎ לפיטורים ‎ המוניים‎ 

יו״ר ‎ ארגון ‎ עובדי ‎ חברת ‎ חשמל, ‎ דוד ‎ (מיקו) ‎ צרפתי, ‎ פרסם‎ 
בשבוע ‎ שעבר ‎ מכתב ‎ לעובדים, ‎ בו ‎ כתב, ‎ כי ‎ "המנכ״ל ‎ איבד‎ 
שליטה ‎ על ‎ ניהול ‎ החברה, ‎ והפרסומים ‎ האחרונים ‎ בתקשורת‎ 
על ‎ כישלונותיו ‎ רק ‎ מוכחים ‎ זאת".‎ 

פנייתו ‎ של ‎ צרפתי ‎ לעובדים ‎ באה ‎ בתגובה ‎ למכתב ‎ ששלח‎ 
המנכ״ל ‎ עמוס ‎ לסקר, ‎ בו ‎ האשים ‎ את ‎ ארגון ‎ העובדים ‎ בעיכוב‎ 
מכוון ‎ של ‎ השינוי ‎ הארגוני, ‎ תוך ‎ ניהול ‎ מו״מ ‎ שלא ‎ בתום ‎ לב.‎ 

בין ‎ הנהלת ‎ חברת ‎ החשמל ‎ לארגון ‎ העובדים ‎ קיימת‎ 
מחלוקת ‎ עקרונית ‎ לגבי ‎ יישום ‎ תוכנית ‎ "מצפן". ‎ העימות‎ 
בנושא ‎ זה ‎ התחדש ‎ בינואר ‎ השנה, ‎ לאחר ‎ שבית ‎ הדין ‎ לעבודה‎ 
הורה ‎ על ‎ הפסקת ‎ עיצומי ‎ העובדים. ‎ תוכנית ‎ "מצפן" ‎ כוללת‎ 
פרישה ‎ ופיטורים ‎ של ‎ 2,000-2,500  עובדים ‎ (15% ‎ מכוח‎ 
האדם ‎ הקבוע ‎ בחברה) ‎ בשלוש ‎ השנים ‎ הקרובות.‎ 

בלוד ‎ דורשים ‎ שוויון ‎ בחינוך‎ 

ועדי ‎ ההורים ‎ בבתי ‎ הספר ‎ הערביים ‎ בעיר ‎ לוד ‎ מתארגנים‎ 
ודורשים ‎ שוויון ‎ בהקצאת ‎ משאבים. ‎ כך ‎ עולה ‎ מישיבה‎ 
שנערכה ‎ בשבוע ‎ שעבר ‎ בסניף ‎ חד״ש ‎ בעיר ‎ בהשתתפות ‎ ח״כ‎ 
דב ‎ חנין. ‎ בתום ‎ הפגישה ‎ סוכמה ‎ תוכנית ‎ פעולה ‎ הכוללת‎ 
מערכה ‎ ציבורית ‎ למען ‎ החינוך ‎ הערבי ‎ בלוד, ‎ פעילות ‎ בכנסת,‎ 
וכן ‎ פנייה ‎ לערכאות ‎ נגד ‎ העירייה ‎ ומשרד ‎ החינוך. ‎ בשיחה ‎ עם‎ 


ח״כ ‎ חנין ‎ הביעו ‎ ההורים ‎ דאגה ‎ עמוקה ‎ ממצבה ‎ הקשה ‎ של‎ 
החינוך ‎ הערבי ‎ בעיר ‎ -  כולל ‎ מצבם ‎ הפיסי ‎ של ‎ בתי ‎ הספר.‎ 

חברי ‎ סניף ‎ רמלה ‎ של ‎ מק״י‎ 
מתנגדים ‎ לאיחוד ‎ עירם ‎ עם ‎ לוד‎ 

חברי ‎ סניף ‎ המפלגה ‎ הקומוניסטית ‎ הישראלית ‎ (מק״י)‎ 
ברמלה ‎ מתנגדים ‎ לאיחוד ‎ המוצע ‎ של ‎ עירם ‎ עם ‎ לוד. ‎ כך ‎ עולה‎ 
מישיבה ‎ שנערכה ‎ בשבוע ‎ שעבר ‎ בהשתתפות ‎ פעילי ‎ הסניף‎ 
וח״כ ‎ דב ‎ חנין‎ (חד״ש), ‎ שהבטיח ‎ תמיכתו ‎ במאבק ‎ נגד ‎ איחוד‎ 
הערים. ‎ גם ‎ פעילי ‎ חד״ש ‎ ומק״י ‎ בלוד ‎ מתנגדים ‎ למהלך.‎ 
להתנגדות ‎ לאיחוד ‎ הכפוי ‎ בין ‎ רמלה ‎ ללוד ‎ נימוקים ‎ כלכליים,‎ 
פוליטיים, ‎ חברתיים ‎ ואף ‎ היסטוריים. ‎ "אין ‎ שום ‎ סיבה ‎ שנמחק‎ 
את ‎ עברן ‎ הערבי ‎ של ‎ שתי ‎ הערים" ‎ ־  שבו ‎ ואמרו ‎ הפעילים‎ 
בלוד ‎ וברמלה. ‎ הפעילים ‎ חוששים, ‎ שהאיחוד ‎ הכפוי ‎ יתברר‎ 
כניסיון ‎ של ‎ הממשלה ‎ לדרדר ‎ עוד ‎ יותר ‎ את ‎ מצבן, ‎ הקשה‎ 
בלאו־הכי, ‎ של ‎ שתי ‎ הערים.‎ 

בחודש ‎ שעבר ‎ פרסם ‎ שר ‎ הפנים, ‎ מאיר ‎ שטרית, ‎ הודעה‎ 
לפיה ‎ החליט ‎ סופית ‎ על ‎ איחוד ‎ הערים ‎ רמלה ‎ ולוד ‎ כרשות‎ 
מוניציפאלית ‎ אחת, ‎ שבראשה ‎ יעמוד ‎ ראש ‎ עיריית ‎ רמלה, ‎ יואל‎ 
לביא, ‎ הידוע ‎ בעמדותיו ‎ הגזעניות.‎ 

בצלם ‎ הישראלי ‎ ואל־חאק ‎ הפלסטיני‎ 
זכו ‎ בפרס ‎ קידום ‎ זכויות ‎ האדם‎ 

ארגוני ‎ זכויות ‎ האדם ‎ בצלם ‎ ואל-חאק ‎ קיבלו ‎ את ‎ הפרס‎ 
היוקרתי, ‎ שמעניק ‎ הארגון ‎ ההולנדי ‎ ״חאוזן ‎ רסיסטנס ‎ 1945-‎ 
1940״, ‎ בטקס ‎ בעיר ‎ ולארדינחן ‎ בהולנד. ‎ הפרס ‎ מוענק ‎ מאז‎ 
1987  לאנשים ‎ או ‎ למוסדות, ‎ שהקדישו ‎ את ‎ עצמם ‎ למאבק‎ 
למען ‎ הדמוקרטיה ‎ ולהתנגדות ‎ לרודנות, ‎ לאפליה ‎ ולגזענות.‎ 

בעכו ‎ יתקיים ‎ כנס ‎ למאבק ‎ בגזענות‎ 

כנס ‎ למאבק ‎ בגזענות ‎ 2009  יתקיים ‎ ב-‎ 21  במרס ‎ בתיאטרון‎ 
אללאז‎ (עכו ‎ העתיקה). ‎ הכנס ‎ מאורגן ‎ ביוזמת ‎ מרכז ‎ מוסאוא‎ 
בשיתוף ‎ עם ‎ ארגונים ‎ הנאבקים ‎ בגזענות ‎ ומקדמים ‎ זכויות‎ 
אדם. ‎ מטרות ‎ הכנס ‎ הן‎ :  לחזק ‎ את ‎ ידיהם ‎ של ‎ קורבנות ‎ הגזענות‎ 
בעכו ‎ ולדון ‎ בכינון ‎ חזית ‎ רחבה ‎ למאבק ‎ בגזענות.‎ 

הכנות ‎ לכנס ‎ מרקס ‎ השלישי ‎ בת״א‎ 

כנס ‎ מרקס ‎ השלישי, ‎ שיתקיים ‎ בתל-אביב ‎ בימים ‎ 15-16  במאי,‎ 
יוקדש ‎ למשבר ‎ הקפיטליסטי ‎ מפרספקטיבה ‎ שמאלית.‎ 
המעוניינים ‎ ליטול ‎ חלק ‎ בסדנאות ‎ ובדיונים ‎ ישלחו ‎ תקצירים‎ 
(עד ‎ 200  מילים) ‎ או ‎ הצעות ‎ לסדנאות ‎ יש ‎ לשלוח ‎ עד ‎ 17 
באפריל ‎ לכתובת: ‎ 9.11׳וס.393013^@2009^13/\1.‎ 

הקבוצה ‎ הפמיניסטית ‎ בחד״ש‎ 

תתכנס ‎ לדיון ‎ על ‎ מטרות ‎ הקבוצה ‎ ועל ‎ תוכניותיה‎ 
ביום ‎ 1', ‎ 20  במרס, ‎ בשעה ‎ 10.30,‎ 

באולם ‎ הגדה ‎ השמאלית, ‎ אחד ‎ העם ‎ 70, ‎ ת״א‎ 

